Cea mai scăzută temperatură din țară s-a înregistrat la Miercurea Ciuc: minus 6,2 grade Celsius astăzi, 11:18 Autori: Dragos Suciu , Mediafax Mercurul termometrelor a coborât vineri dimineața până la minus 6,2 grade Celsius, la Miercurea Ciuc, în județul Harghita, aceasta fiind cea mai scăzută temperatură în țară din zonele locuite, în luna septembrie 2017, transmite corespondentul MEDIAFAX.  Meteorologul de serviciu al Centrului Regional de Meteorologia Transilvania Sud Sibiu, Adela Mitea, a declarat, pentru corespondentul MEDIAFAX, că vineri dimineața s-a înregistrat cea mai scăzută temperatură a lunii septembrie 2017, în zonele locuite, -6,2 grade Celsius, la Miercurea Ciuc.